stanford-oval/wikipedia huggingface dataset:
Ondřej Kos

| Ondřej Kos> Henkilötiedot |
| --- | --- |
Syntynyt: 7. maaliskuuta 2006 (ikä 18) Kuřim, Tšekki
Kansalaisuus:   Tšekki
Jääkiekkoilija
Pelipaikka:  vasen laitahyökkääjä
Maila:  vasen
Pituus:  189 cm
Paino:  80 kg
Seura
Seura:  Ilves
Sarja:  SM-liiga
Pelinumero:  15
Pelaajaura
Pääsarjaura:  2023–
NHL-varaus:  81. varaus, 2024 St. Louis Blues
Ondřej Kos (s. 7. maaliskuuta 2006 Kuřim, Tšekki) on tšekkiläinen jääkiekkoilija, joka edustaa SM-liigajoukkue Tampereen Ilvestä. Hän on pelipaikaltaan vasen laitahyökkääjä.
Ura > Seuraura

Kos on HC Kometa Brnon kasvatti. Hän voitti kaudella 2021–2022 seuran U17-joukkueen sisäisen piste-, maali- ja syöttöpörssin tehoilla 20+28=48 sekä sisäisen tehotilaston lukemalla +32. Pudotuspeleissä Kos oli joukkueen paras pistemies ja maalintekijä tehoilla 3+1=4. Kaudeksi 2022–2023 Kos muutti vain 16-vuotiaana Suomeen ja siirtyi Tampereen Ilveksen organisaatioon, jossa pelasi jo entuudestaan hänen isoveljensä Jakub. Ondřej Kos pelasi noin puolet kaudestaan seuran U20- ja puolet U18-joukkueessa.
Kauden 2023–2024 Kos aloitti Ilveksen U20-joukkueessa, mutta syyskuun lopulla seura lainasi hänet Mestis-joukkue Kooveehen. Avausottelussaan 27. syyskuuta 2023 Joensuun Kiekko-Poikia vastaan Kos teki myös ensimmäisen maalinsa miesten peleissä, jonka syötti hänen isoveljensä Jakub. Kos pelasi Ilveksessä ensimmäisen ja kauden ainoaksi jääneen miesten pääsarjaottelunsa vain 17-vuotiaana Mestarien liigassa 18. lokakuuta 2023 vieraissa ranskalaista Dragons de Rouenia vastaan, kun jo pudotuspelipaikan varmistanut Ilves peluutti ottelussa pääasiassa vähemmän peliaikaa saaneita pelaajiaan ja useita junioreitaan. Hänet merkittiin joukkueen kakkosketjun oikeaan laitaan Samu Baun ja Robin Álvarezin viereen. Kos sai ottelussa jääaikaa 9.52 minuuttia ja hänelle merkittiin Ilveksen 6–1-tappioon päättyneestä ottelusta teholukema –2. Kos pelasi suurimman osan kaudestaan Kooveessa tehden 14 runkosarjaottelussa tehot 3+2=5. Hänen kautensa jäi kuitenkin rikkonaiseksi. Maaliskuussa 2024 Ilves tiedotti solmineensa Kosin kanssa kevääseen 2026 ulottuvan SM-liigasopimuksen.
St. Louis Blues varasi Kosin kolmannella kierroksella 81. pelaajana NHL:n varaustilaisuudessa 2024. Samana kesänä myös OHL-joukkue Kitchener Rangers varasi hänet 105. pelaajana CHL:n varaustilaisuudessa. Kos aloitti kauden 2024–2025 kuitenkin Ilveksessä. Hän teki SM-liigadebyyttinsä runkosarjan toisella kierroksella 20. syyskuuta 2024 vieraissa Hämeenlinnan Pallokerhoa vastaan. Kos merkittiin Ilveksen nelosketjun oikeaan laitaan Joonas Nättisen ja Samu Baun viereen. Hän sai ottelussa jääaikaa 10.01 minuuttia. Liigauransa avausmaalin Kos teki toisessa ottelussaan 25. syyskuuta 2024 KooKoota vastaan. Hänen osumansa jäi Ilveksen 5–2-voittoon päättyneen ottelun voittomaaliksi. Sami Karjalainen valitsi Kosin ottelun Alumnien tähtien kakkostähdeksi.
Ura > Maajoukkueura

| Mitalit> Maa:   Tšekki.Miesten jääkiekko.Alle 20-v. MM-kilpailut  | Mitalit> Maa:   Tšekki.Miesten jääkiekko.Alle 20-v. MM-kilpailut  | Mitalit> Maa:   Tšekki.Miesten jääkiekko.Alle 20-v. MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Pronssia | Kanada 2025 | jääkiekko |  |
| Hlinka Gretzky Cup  | Hlinka Gretzky Cup  | Hlinka Gretzky Cup  |  |
|  Hopeaa | Břeclav 2023 | jääkiekko |  |
Kos pelasi alle 20-vuotiaiden MM-kilpailuissa vuonna 2025, jolloin hän voitti pronssia. Kos pelasi myös alle 18-vuotiaiden MM-kilpailuissa vuonna 2024 sekä Hlinka Gretzky Cupissa vuonna 2023, jolloin hän voitti hopeaa. Kos pelasi myös World U-17 Hockey Challengessa vuonna 2022. Yhteensä hän on pelannut 13 nuorten ja 49 poikien maaottelua.
Muuta

Kosin isoveli Jakub pelaa hyökkääjänä HC Kometa Brnon Extraliga-joukkueessa. Hänellä on myös Florida Panthersin NHL-varaus vuodelta 2021.
Message in a Bottle (Taylor Swiftin kappale)

| ”Message in a Bottle” Taylor Swift |
| --- | --- | --- |

Singlen tiedot
 Albumilta: Red (Taylor’s Version)
 Studio : Kitty Committee (Belfast)   House Mouse (Tukholma)
 Julkaistu: 16. marraskuuta 2023
 Formaatti: lataus, suoratoisto
 Tekijä(t): Taylor Swift   Max Martin   Shellback
 Tuottaja(t): Shellback   Elvira Anderfjärd
 Tyylilaji: pop
 Kesto: 04.45
 Levy-yhtiö: Republic Records
Listasijoitukset
  50.
Taylor Swiftin muut singlet
| ”I Bet You Think About Me” 2021 | ”Message in a Bottle” 2021 | ”The Joker and the Queen” 2022 |
Message in a Bottle (koko nimi albumilla ”Message in a Bottle (Taylor's Version) (From the Vault)”) on yhdysvaltalaisen laulaja Taylor Swiftin kappale albumilta Red (Taylor’s Version), joka ilmestyi 12. lokakuuta 2021. Swift kirjoitti kappaleen Max Martinin ja Shellbackin kanssa. Tuottajina toimivat Shellback ja Elvira Anderfjärd.
Kappale julkaistiin singlenä Yhdysvaltain popradioon neljä päivää albumin ilmestymisen jälkeen. Kappaleesta julkaistiin lisäksi remix ”Message in a Bottle (Fat Max G Remix)”.
Albumi Red (Taylor’s Version) on uudelleen levytetty versio Taylor Swiftin vuoden 2014 albumista Red. Swift levyttää vanhaa tuotantoaan uudelleen levy-yhtiökiistojen takia. "Message in a Bottle" oli tarkoitettu alkuperäiselle Red-albumille, mutta jäi tuolloin pois levyltä. Se levytettiin uudelleen vuonna 2021 ja lisättiin Red (Taylor's Version) -albumille.
Kappale menestyi kaupallisesti kohtalaisesti. Se nousi Yhdysvalloissa Billboard 100 -listan sijalle 45. Kappale oli lisäksi listoilla Kanadassa, Australiassa ja Uudessa-Seelannissa.
Listasijoitukset

| Maa ja lista | Korkein sija |
| --- | --- |
 Australia (ARIA Charts): 33
 Iso-Britannia (suoratoisto): 71
 Japani (ulkomaiset singlet, Billboard Japan): 16
 Kanada (Canadian Hot 100): 32
 Kanada (Canada CHR/Top 40): 15
 Kanada (Canada AC): 13
 Kanada (Canada Hot AC): 7
 Uusi-Seelanti (Recorded Music NZ): 12
 Yhdysvallat (Billboard Hot 100): 45
 Yhdysvallat (Adult Contemporary): 11
 Yhdysvallat (Adult Pop Airplay): 10
 Yhdysvallat (Pop Airplay): 17
Global 200 (Billboard): 50
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | platinaa | Australian Recording Industry Association |
Aiheesta muualla

Message in a Bottle -lyriikkavideo
Wilde Sau (taistelutaktiikka)

Wilde Sau (saksaa, suomeksi Villisika) on eräs hävittäjälentäjien käyttämä taistelutaktiikka. Sen esitteli vuonna 1943 saksalainen pommituslentäjä, majuri Hans-Joachim "Hajo" Herrmann.  Taktiikan synty sai alkunsa Hampuriin massiivisista mattopommituksista heinäkuun lopulla 1943. Taktiikan tarkoitus oli ohittaa Liittoutuneiden käyttämä tutkahäirintä. Toinen etu oli edullisuus, koska monimutkaisia laitteita ei tarvittaisi hävittäjissä.
Wilde Sau:n perusperiaate oli lähettää ilmaan yksittäisiä hävittäjäkoneita partioimaan alueittain. Nämä yrittivät saada partiolennon aikana näköyhteyden vihollisen pommituskonelauttoihin ja sitten kutsua toisia torjuntahävittäjiä paikalle. Tutkat olivat raskaita ja aiheuttivat suuren ilmanvastuksen Tämä korostui yksimoottorisessa mäntämoottorihävittäjissä,
ja etenkin Messerschmitt Bf 109:n ominaisuudet heikkenivät kokeiltaessa FuG 217 Neptun-tutkan asentamista.
Taktiikkaa käyttäen saavutettiin alkuun menestystä. Focke-Wulf Fw 190 -tyypin koneita lienee käytetyn yleisimmin Wilde Sau -operaatioissa. Wilde Sau -taktiikasta luovuttiin maaliskuussa 1944. Syitä olivat onnettomuudet usein vaikeissa olosuhteissa ja kuluttava samojen koneiden ja lentäjien käyttö sekä Wilde Sau- että päivätehtävissä ja kasvava tarve päivätorjuntaan. Jos yksikkö toimi siten että samaa konetta lensi yöhävittäjäohjaaja ja päivähävittäjäohjaaja, saattoi päivälentäjä löytää koneensa laskussa vaurioituneena tai kone oli menetetty.
Luftwaffe oli jo alkanut kärsiä vakavasta polttoaine- ja materiaalipulasta. Koulutettuja ja kokeneita lentokonemiehistöjä oli menetetty niitäkin siinä määrin, etteivät ne enää olleet korvattavissa.
Toisaalta varsinaiset kaksimoottoriset yöhävittäjät ja niiden johtaminen ja käyttö oli opittu ja hiottu tehokkaaksi. Ne puolestaan olivat päiväkäytössä, jota yritettiin kaiken torjuntakyvyn kokoamiseksi, avuttomia saattohävittäjiä vastaan. Myös uusi Lichtenstein SN 2 - hävittäjätutka sekä maavalvontatutkiin kehitetyt vaihdettavat taajuudet kykenivät kiertämään Hampurin iskussa ensi kertaa käytetyn window-valemaali - häirinnän ja se opittiin tunnistamaan mikä osaksi helpotti pommikonevirran paikantamista ja sen suunnan määritystä.
Lopulta Liittoutuneiden koneiden laadullinen kehitys, elektronisen vastatoiminnan kehittäminen ja lentäjien hyvä koulutustaso aiheutti pahoja konetappioita natsi-Saksan Luftwaffelle.
Alkuperäisiä "Wilde Sau"- yksiköitä olivat JG (Jagdgruppe) 300, 301 ja 302. Näistä JG 300 sai aluksi omat koneet, muut toimivat lainatuilla päivähävittäjillä.
Microsoft Surface

| Microsoft Surface |
| --- | --- |

 Microsoft Surface Pro
Valmistaja:  Pegatron
Kehittäjä:  Microsoft
Tuoteperhe:  Surface
Tyyppi:  Tablettikanettava
Julkaistu:  Surface 26. lokakuuta 2012  Surface 2 23. syyskuuta 2013  Surface Pro 9. helmikuuta 2013  Surface Pro 2 22. lokakuuta 2013  Surface Pro 3 20. kesäkuuta 2014  Surface Pro 4, Surface Book 26. lokakuuta 2015
Paino:  Surface 676  Surface Pro 903 
Virta:  Surface 31.5 Wh  Surface Pro 42 Wh
Näyttö:  Surface 10.6" laajakuvanäyttö (HD-näyttö, ClearType)  Surface 2 10,6" laajakuvanäyttö (1080p Full HD -näyttö, ClearType)  Surface Pro 10,6" laajakuvanäyttö (1080p Full HD -näyttö, ClearType)  Surface Pro 2 10,6" laajakuvanäyttö (1080p Full HD -näyttö, ClearType)  Surface Pro 3 12" 4:3 2 160 × 1 440 (1080p Full HD+ -näyttö, ClearType)  Surface Pro 4 12,3" 3:2 2 736 × 1 824 (PixelSense, 267 PPI) Surface Book 3:2 3 000 × 2 000
Sisäänrakennettu kamera:  Surface Etu 1.2 MP, 720p HD Taka 1.2 MP, 720p HD  Surface 2 Etu 3,5 MP, 1020p HD Taka 5,0 MP, 1020p HD  Surface Pro Etu 1,2 MP, 720p HD Taka 1,2 MP, 720p HD  Surface Pro 2 Etu 1,2 MP, 720p HD Taka 1,2 MP, 720p HD  Surface Pro 3 Etu 5,0 MP, 1020p HD Taka 5,0 MP, 1020p HD  Surface Pro 4 Etu 5,0 MP, 1080p HD Taka 8,0 MP, 1080p HD 
Mukana toimitettu käyttöjärjestelmä:  Surface-versiot: Windows RT  Surface Pro-versiot: Windows 8 Windows 10
Suoritin:  Surface Nvidia Tegra 3 (T30)  Surface 2 Nvidia Tegra 4  Surface Pro Intel Ivy Bridge  Surface Pro 2 Intel Haswell i5  Surface Pro 3 Intel Haswell i3, i5 tai i7  Surface Pro 4 Intel Skylake m3, i5 tai i7
Massamuisti:  Surface 32/64 Gt + microSD  Surface 2 32/64 Gt + microSD  Surface Pro 64/128 Gt + microSDXC  Surface Pro 2 64/128/256/512 Gt + microSDXC  Surface Pro 3 64/128/256/512 Gt + microSDXC  Surface Pro 4 128/256/512 Gt + microSD
Keskusmuisti:  Surface 2Gb  Surface 2 2 Gt  Surface Pro 4 Gt  Surface Pro 2 4/8 Gt  Surface Pro 3 4/8 Gt  Surface Pro 4 4/8/16 Gt 
Liitännät:  2×2 MIMO Wi-Fi (802.11 a/b/g/n)  Surface USB 2.0, micro HDMI  Surface Pro USB 3.0, Mini DisplayPort
Microsoft Surface on Microsoftin vuonna 2012 julkistama taulutietokonesarja. Microsoft julkaisi Surfacesta kaksi versiota, Surfacen ja Surface Pron. Surface-mallissa on 10,6 tuuman teräväpiirtotarkkuuden laajakuvanäyttö ja Surface Pro -mallissa täysteräväpiirron laajakuvanäyttö. Tuotteen julkisti Microsoftin toimitusjohtaja Steve Ballmer Los Angelesin Milk Studiosissa 18. heinäkuuta 2012.
Surface-laitteet > Surface

Surface (aikaisemmin nimillä Surface with Windows RT ja Surface RT) on ensimmäinen Surface-tuoteperheen taulutietokone. Se julkaistiin Yhdysvalloissa 26. lokakuuta 2012 ja Suomessa 14. helmikuuta 2013. Myyntiin tuli 32- ja 64-Gt versiot. Laitteessa on 10,6-tuumainen ClearType HD-tarkkuuden laajakuvanäyttö. Käyttöjärjestelmänä toimii ARM-pohjainen Windows RT, joka tukee ohjelmien asentamista Windows Kaupasta. Laitteen mukana tulee Microsoft Office Home and Student 2013 RT -toimisto-ohjelmaperhe.
Surface 2 julkaistiin 23. syyskuuta 2013. Sen käyttöjärsetelmänä on Windows RT 8.1, joka sisältää muun muassa Microsoft Officen, 200 gigatavua OneDrive-tallennustilaa kahdeksi vuodeksi ja ilmaiset Skype-puhelut vuodeksi. Laite on edeltäjäänsä kevyempi ja siinä on 1 920 × 1 080 -resoluution Full HD -näyttö ja pidempi akun käyttöaika.
Surface-laitteet > Surface Pro

Surface Pro on paranneltu versio alkuperäisestä Surface-laitteesta, ja se julkaistiin 9. helmikuuta 2013. Siinä on samankokoinen 10,6 tuuman ClearType-näyttö, joka nyt tukee Full HD -kuvanlaatua. Keskusmuistin määrä kasvoi neljään gigatavuun, ja tallennustilaa on 64 tai 128 gigatavua versiosta riippuen. Käyttöjärjestelmänä on Windows 8, ja laite käyttää Intel Ivy Bridge Core i5 -suoritinta.
Surface Pro 2 julkaistiin 22. lokakuuta 2013, ja sen suurin parannus on neljännen sukupolven Intelin Core i5 -suoritin. Muita parannuksia on pidempi käyttöaika, tarkempi näyttö ja USB 3.0 -portti.
Surface Pro 3 julkaistiin 20. kesäkuuta 2014. Laitteen pohjana toimii Intelin Core i3/i5/i7-prosessorit. Siinä on 12-tuumainen 2 160 × 1 440 pikselin Full HD+ -näyttö ja paristolla toimiva Bluetooth-kynä.
Surface Pro 4 julkaistiin 26. lokakuuta 2015.
Surface-laitteet > Surface Hub

Microsoft esitteli Surface Hub -laitteen 21. tammikuuta 2015. Se on 55- tai 84-tuumainen kosketusnäytöllinen Ultra HD -näyttölaite, joka on suunniteltu seinäkiinnityksellä varustettuna kokoustiloja ja videoneuvotteluja varten. Laitteen käyttöjärjestelmäksi tulee Windows 10, ja siinä on Bluetooth, kamera, mikrofoni, langaton lähiverkko ja liiketunnistin. Tuotteen markkinoilletulo tapahtuu vuoden 2015 aikana.
Tekniikka

Microsoft Surface -tuoteperheen rungot on valmistettu VaporMg-tekniikalla (äännetään ”VaporMag”) magnesiumvalusta PVD-viimeistelyllä, joka tuottaa kestävän lopputuloksen. VaporMg mahdollistaa magnesiumin sulattamisen ja valamisen yksityiskohtaisesti ja näin Surfacen muodon ja keveyden. Molemmissa Surface-malleissa on USB-portti, microSD-korttipaikka ja magneettiraita, johon on mahdollista kiinnittää lisävarusteita, kuten Touch Cover ja Type Cover. Molemmissa malleissa on myös kaksi kameraa, toinen takana ja toinen edessä. Taaksepäin osoittava kamera on 22 asteen kulmassa runkoon nähden, mikä on sen ansiosta oikeassa kulmassa ”kickstandin” ollessa käytössä. ”Kickstand” on 0,77 millimetriä ohut sisäänrakennettu koko laitteen levyinen tuki handsfree-käyttoön. Surface Prossa on ”piirituuletus” (engl. Perimeter venting, joka mahdollistaa ilmavirtauksen laitteen reunoista suunnasta tai käyttäjän käsistä riippumatta.
Tekniikka > Touch Cover ja Type Cover

Microsoft toi markkinoille kaksi näppäimistön sisältävää suojusta Surfaceille, Touch Coverin ja Type Coverin. Molemmat toimivat suljettuina myös näytön suojina. Suojat kytkeytyvät Surfaceen magneettiraidan kautta. Touch Cover on kolme millimetriä paksu ja sisältää kosketusherkän näppäimistön. Type Cover on paksumpi ja sisältää liikkuvanäppäimisen näppäimistön. Näppäimistöt on varustettu gyroskoopilla ja kiihtyvyysanturilla, jotta ne eivät hyväksy virheellisiä painalluksia ollessaan taitettuina pois käytöstä. Molemmissa on myös multi-touch-kosketuslevy.
Tekniikka > Touch Cover 2 ja Power Cover

Surface 2:n ja Surface Pro 2:n yhteydessä Microsoft julkaisi Touch Coverin ja Type Coverin parannellut versiot, Touch Cover 2:n ja Power Coverin (myös nimellä Type Cover 2). Uudet näppäimistöt ovat yhden millimetrin ohuimpia kuin edelliset ja niiden kosketussensoreiden määrä kasvoi 80:stä 1 000:een. Uudet versiot saivat taustavalon ja eri värivaihtoehtoja. Power Cover sisältää oman akun, joka lisää Surface Pro 2:n käyttöaikaa huomattavasti.
Myyntimäärät

Vuoden 2013 alkupuolella Bloomberg ennusti Surfacen jääneen alle Microsoftin vuoden 2012 myyntiarviostaan. Heikosta myynnistä syytettiin Surface RT:n kilpailijoitaan Applen iPada ja Googlen Androidin pienempää ohjelmistotarjontaa. Surfacelle tarjottava ohjelmistomäärä on myös pienempi kuin Windows Phonen vastaava.
Microsoftin Steve Ballmer kertoi vuoden 2013 heinäkuussa, että Surfacen myynti on jäänyt alle tavoitteen. Vuoden 2013 vuoden aikana Microsoft teki 900 miljoonaa dollaria tappiota Surfacen huonon myynnin takia. Kahden vuoden aikana Surfacen tuoteperhe on tehnyt noin kaksi miljardia dollaria tappiota.
Aiheesta muualla

Kuvia tai muita tiedostoja aiheesta Microsoft Surface Wikimedia Commonsissa
Microsoft Surface (suomeksi)
Surface RT vuonna 2013
Surface 3 ja Type Cover
Näppäimistön irrtoittaminen
Eizō Takahashi

Eizō Takahashi (1872–1956) oli japanilainen lintujen keräilijä.
Takahashi toimi Tamezō Morin apulaisena ja keräilijänä tämän tutkiessa Korean linnustoa. Takahashi keräsi korealaisia lintuja ja muita eläimiä ainakin 10 vuoden ajan 1900-luvun alkupuolella. Hän keräsi huomattavat kokoelmat Soulissa sijaitsevan Keijōn ensimmäisen korkeanormaalikoulun ja Soulin tieteellisen seuran museoihin. Hän myi kaksoiskappaleita muille japanilaisille ornitologeille, kuten prinssi Nobusuke Takatsukasalle, Tokutarō Momiyamalle ja Nagamichi Kurodalle.
Kuortaneen kunnanvaltuusto

| Kunnanvaltuusto |
| --- | --- |

Kunta:  Kuortane
Valtuutettuja:  19
Johto:  Annu Ridanpää-Taittonen (kok.) (pj.)  Seppo Palomäki (ps.) (1. vpj.)  Jukka Rantanen (kesk.) (2. vpj.)
Kuortaneen kunnantalo.
Kuortaneen kunnanvaltuusto on Kuortaneen kunnan ylintä päätösvaltaa käyttävä elin, jossa on 19 jäsentä. Valtuustokaudella 2021–2025 paikat jakaantuvat neljän puoluen kesken siten, että Keskustalla on kahdeksan paikkaa, Kokoomuksella kuusi paikkaa, Perussuomalaisilla neljä paikkaa ja Kristillisdemokraateilla yksi paikka.
Nykyisen valtuuston puheenjohtajana toimii Annu Ridanpää-Taittonen, varapuheenjohtajana Seppo Palomäki ja toisena varapuheenjohtajana Jukka Rantanen. Kuortaneen kunnanjohtaja on Teemu Puolijoki.
Koostumus vaaleittain

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
paikkajako ja äänestysaktiivisuus kunnallisvaaleissa
| vaalit | paikat | paikat | paikat | paikat | paikat | paikat | paikat | äänestys- aktiivisuus |
| vaalit | Kesk. | Kok. | SDP | SMP PS | SKL KD | Muut | Yhteensä | äänestys- aktiivisuus |
| 1968 | 9 | 6 | 1 | 4 |  | 1 | 21 | 77,2 % |
| 1972 | 9 | 6 | 2 | 3 | 1 |  | 21 | 78,7 % |
| 1976 | 12 | 9 | 3 | – | 1 | 2a | 27 | 82,0 % |
| 1980 | 12 | 9 | 3 | 2 | 1 |  | 27 | 80,3 % |
| 1984 | 12 | 9 | 3 | 2 | 1 |  | 27 | 81,0 % |
| 1988 | 14 | 8 | 2 | 1 | 2 |  | 27 | 81,3 % |
| 1992 | 13 | 7 | 3 | 1 | 3 |  | 27 | 78,7 % |
| 1996 | 13 | 7 | 2 | 4 | 1 |  | 27 | 76,0 % |
| 2000 | 14 | 6 | 2 | 3 | 2 |  | 27 | 70,9 % |
| 2004 | 14 | 7 | 1 | 3 | 2 |  | 27 | 70,8 % |
| 2008 | 14 | 5 | 1 | 4 | 3 | – | 27 | 71,1 % |
| 2012 | 10 | 6 | – | 3 | 2 |  | 21 | 68,8 % |
| 2017 | 9 | 5 | 1 | 3 | 1 |  | 19 | 68,1 % |
| 2021 | 8 | 6 | – | 4 | 1 |  | 19 | 61,5 % |
a Suomen Kansan Yhtenäisyyden Puolue
Lähteet: Tilastokeskus, Oikeusministeriö, Yleisradio
Valtuutetut > Kausi 2021–2025

Vuoden 2021 kuntavaaleissa Kuortaneen kunnanvaltuustoon valittiin seuraavat jäsenet:
| Valtuutetun nimi | Puolue | Äänimäärä |
| --- | --- | --- |
| Mäki-Mustapää, EeliEeli Mäki-Mustapää | Kesk. | 68 |
| Ylikantola, SusannaSusanna Ylikantola | Kesk. | 58 |
| Yli-Hynnilä, AnttiAntti Yli-Hynnilä | Kesk. | 55 |
| Haapa-aho, AnneAnne Haapa-aho | Kesk. | 54 |
| Yli-Kuha, HannaHanna Yli-Kuha | Kesk. | 46 |
| Laitila, ArttuArttu Laitila | Kesk. | 46 |
| Rantanen, JukkaJukka Rantanen | Kesk. | 45 |
| Lantela, AnttiAntti Lantela | Kesk. | 35 |
| Ridanpää-Taittonen, AnnuAnnu Ridanpää-Taittonen | Kok. | 106 |
| Varila, RiikkaRiikka Varila | Kok. | 67 |
| Salimäki, Juha-MattiJuha-Matti Salimäki | Kok. | 53 |
| Abdalla, AliAli Abdalla | Kok. | 49 |
| Laitila, RaunoRauno Laitila | Kok. | 38 |
| Peltokangas, JaakkoJaakko Peltokangas | Kok. | 37 |
| Palomäki, SeppoSeppo Palomäki | PS | 67 |
| Lindahl, TuijaTuija Lindahl | PS | 53 |
| Lampinen, TaunoTauno Lampinen | PS | 45 |
| Sallila, VilleVille Sallila | PS | 34 |
| Honkala, PasiPasi Honkala | KD | 39 |
Valtuutetut > Kausi 2017–2021

Vuoden 2017 kuntavaaleissa Kuortaneen kunnanvaltuustoon valittiin seuraavat jäsenet:
| Valtuutetun nimi | Puolue | Äänimäärä |
| --- | --- | --- |
| Mäki-Mustapää, EeliEeli Mäki-Mustapää | Kesk. | 87 |
| Yli-Hynnilä, AnttiAntti Yli-Hynnilä | Kesk. | 84 |
| Haapa-aho, AnneAnne Haapa-aho | Kesk. | 75 |
| Toivola, TeppoTeppo Toivola | Kesk. | 65 |
| Rantanen, JukkaJukka Rantanen | Kesk. | 53 |
| Hautamäki, MonicaMonica Hautamäki | Kesk. | 49 |
| Lantela, AnttiAntti Lantela | Kesk. | 48 |
| Kuusisto, EilaEila Kuusisto | Kesk. | 47 |
| Kiviniemi, JukkaJukka Kiviniemi | Kesk. | 47 |
| Ridanpää-Taittonen, AnnuAnnu Ridanpää-Taittonen | Kok. | 98 |
| Koivisto, IlpoIlpo Koivisto | Kok. | 77 |
| Laitila, RaunoRauno Laitila | Kok. | 56 |
| Varila, RiikkaRiikka Varila | Kok. | 45 |
| Petäjäniemi, AapoAapo Petäjäniemi | Kok. | 42 |
| Palomäki, SeppoSeppo Palomäki | PS | 69 |
| Lampinen, TaunoTauno Lampinen | PS | 55 |
| Takala, JouniJouni Takala | PS | 49 |
| Kontola, VeikkoVeikko Kontola | SDP | 68 |
| Honkala, PasiPasi Honkala | KD | 42 |
Valtuutetut > Kausi 2013–2017

Vuoden 2012 kunnallisvaaleissa Kuortaneen kunnanvaltuustoon valittiin seuraavat jäsenet:
| Valtuutetun nimi | Puolue | Äänimäärä |
| --- | --- | --- |
| Mäkelä, SatuSatu Mäkelä | Kesk. | 92 |
| Toivola, TeppoTeppo Toivola | Kesk. | 90 |
| Sepponen, PerttiPertti Sepponen | Kesk. | 61 |
| Mäki-Mustapää, SirpaSirpa Mäki-Mustapää | Kesk. | 57 |
| Rantanen, JukkaJukka Rantanen | Kesk. | 54 |
| Siukola, JariJari Siukola | Kesk. | 53 |
| Anttila-Varpula, ElinaElina Anttila-Varpula | Kesk. | 51 |
| Hautamäki, MonicaMonica Hautamäki | Kesk. | 51 |
| Laitila, JanneJanne Laitila | Kesk. | 51 |
| Keisala, AulisAulis Keisala | Kesk. | 47 |
| Ridanpää-Taittonen, AnnuAnnu Ridanpää-Taittonen | Kok. | 99 |
| Petäjäniemi, AapoAapo Petäjäniemi | Kok. | 61 |
| Koivisto, SannaSanna Koivisto | Kok. | 52 |
| Yli-Nisula, VeikkoVeikko Yli-Nisula | Kok. | 51 |
| Sasi, MargitMargit Sasi | Kok. | 47 |
| Liesmäki, MerjaMerja Liesmäki | Kok. | 38 |
| Palomäki, SeppoSeppo Palomäki | PS | 64 |
| Lampinen, TaunoTauno Lampinen | PS | 49 |
| Lindahl, TuijaTuija Lindahl | PS | 37 |
| Honkala, PasiPasi Honkala | KD | 50 |
| Ojala, ArtoArto Ojala | KD | 32 |
Valtuutetut > Kausi 2009–2012

Vuoden 2008 kunnallisvaaleissa Kuortaneen kunnanvaltuustoon valittiin seuraavat jäsenet:
| Valtuutetun nimi | Puolue | Äänimäärä |
| --- | --- | --- |
| Mäkelä, SatuSatu Mäkelä | Kesk. | 109 |
| Vainionpää, MattiMatti Vainionpää | Kesk. | 61 |
| Toivola, TeppoTeppo Toivola | Kesk. | 60 |
| Keisala, AulisAulis Keisala | Kesk. | 59 |
| Rantanen, JukkaJukka Rantanen | Kesk. | 58 |
| Mäki-Mustapää, SirpaSirpa Mäki-Mustapää | Kesk. | 56 |
| Heikkilä, HannuHannu Heikkilä | Kesk. | 52 |
| Lantela, AnttiAntti Lantela | Kesk. | 51 |
| Keski-Heikkilä, RaunoRauno Keski-Heikkilä | Kesk. | 51 |
| Laitila, JanneJanne Laitila | Kesk. | 48 |
| Kamunen, JariJari Kamunen | Kesk. | 47 |
| Siukola, JariJari Siukola | Kesk. | 46 |
| Hautamäki, MonicaMonica Hautamäki | Kesk. | 45 |
| Sepponen, PerttiPertti Sepponen | Kesk. | 40 |
| Ridanpää-Taittonen, AnnuAnnu Ridanpää-Taittonen | Kok. | 112 |
| Koivisto, SannaSanna Koivisto | Kok. | 65 |
| Yli-Nisula, VeikkoVeikko Yli-Nisula | Kok. | 56 |
| Laitila, RaunoRauno Laitila | Kok. | 51 |
| Peltokangas, SuviSuvi Peltokangas | Kok. | 49 |
| Palomäki, SeppoSeppo Palomäki | PS | 137 |
| Keski-Heikkilä, TimoTimo Keski-Heikkilä | PS | 36 |
| Perämäki, RaunoRauno Perämäki | PS | 29 |
| Lampinen, TaunoTauno Lampinen | PS | 28 |
| Honkala, PasiPasi Honkala | KD | 45 |
| Aho, LainaLaina Aho | KD | 44 |
| Peltokangas, PäiviPäivi Peltokangas | KD | 37 |
| Kontola, VeikkoVeikko Kontola | SDP | 62 |